22&nbsp;ഭാഷകൾ സംസാരിക്കുന്ന സ്വാമി രാമഭദ്രാചാര്യ ഒരു നിമിഷകവിയും സംസ്കൃതം, ഹിന്ദി, അവധി, മൈഥിലി തുടങ്ങിയ ഭാഷകളിൽ ഗ്രന്ഥരചന നടത്തിയിട്ടുള്ളയാളുമാണ്. ഇദ്ദേഹം 100&nbsp;ലധികം പുസ്തകങ്ങളും 50&nbsp;ലധികം പ്രബന്ധങ്ങളും എഴുതിയിട്ടുണ്ട്. ഇതിൽ നാല് ഇതിഹാസകാവ്യങ്ങൾ ഉൾപ്പെടുന്നു. തുളസീദാസിന്റെ രാമചരിതമാനസം, ഹനുമാൻ ചാലിസ എന്നിവയുടെ ഹിന്ദി വ്യാഖ്യാനങ്ങൾ, അഷ്ടാദ്ധ്യായിയുടെ സംസ്കൃത വ്യാഖ്യാനം, പ്രസ്ഥാനത്രയി ഗ്രന്ഥങ്ങളുടെ സംസ്കൃതവ്യാഖ്യാനം എന്നിവയും സ്വാമി രാമഭദ്രാചാര്യ രചിച്ചിട്ടുണ്ട്. സംസ്കൃതവ്യാകരണം, ന്യായം, വേദാന്തം എന്നീ മേഖലകളിൽ ഇദ്ദേഹത്തിനുള്ള പാണ്ഡിത്യം പ്രസിദ്ധമാണ്. തുളസീദാസിനെ സംബന്ധിച്ച പഠനങ്ങളിൽ ഏറ്റവും വലിയ വൈദഗ്ദ്ധ്യമുള്ളയാളാണ് ഇദ്ദേഹമെന്ന് കരുതപ്പെടുന്നു. ഇദ്ദേഹം രാമചരിതമാനസത്തിന്റെ ഒരു വിമർശനത്തിന്റെ എഡിറ്ററുമാണ്. രാമായണ - ഭാഗവത കഥകൾ പൊതുസദസ്സുകളിൽ പറയുന്നതിനും സ്വാമി രാമഭദ്രാചാര്യ ശ്രദ്ധേയനാണ്. <MASK> വിവിധ പട്ടണങ്ങളിലും മറ്റു രാജ്യങ്ങളിലും ഇദ്ദേഹത്തിന്റെ കഥപറയൽ നടത്താറുണ്ട്. ഇത് സൻസ്കാർ ടി.വി. സംസ്ഥാൻ ടി.വി. മുതലായ ചാനലുകളിൽ പ്രക്ഷേപണം ചെയ്യപ്പെടാറുണ്ട്.
രാമഭദ്രാചാര്യ
ഉത്തർ‌പ്രദേശിലെ എസ്കോണ്ടിഡോ ഇന്ത്യയിലെ സർവ്വകലാശാല